ANUNȚ DE APLICARE

 Consiliul Local al Municipiului Târgu Jiu, în conformitate cu Regulamentul privind procedura de acordare a sprijinului financiar pentru activitățile de tineret din Municipiul Târgu Jiu, aprobat prin HCL nr. 228 din 12.06.2026, și completat prin H.C.L. nr. 270/24.06.2026 anunță lansarea sesiunii de depunere a proiectelor.

Suma alocată de la bugetul local pentru activitățile de tineret, în prezenta sesiune, este de: 200.000,00 lei, acordându-se în baza “Regulamentului privind procedura de acordare a sprijinului financiar pentru activitățile de tineret din Municipiul Târgu Jiu în anul 2026”.
Se vor finanța doar proiecte care au cel puțin una din activitățile principale dedicate recunoașterii, omagierii marelui sculptor și readucerii în atenția tinerilor a operei și contribuției esențiale a lui Constantin Brâncuși la dezvoltarea artei și culturii.

Proiectele pot fi depuse în intervalul  13 iulie – 17 iulie 2026.

Lucrările Comisiei Consultative de Evaluare  a proiectelor (CCE)  încep cu data de 22 iulie 2026.

Aplicațiile se pot depune exclusiv online, pe adresa de email a Municipiului Târgu Jiu primariatargujiu@targujiu.ro.

Aplicantul va depune prin e-mail documentele  cererii de finanțare scanate, în format .pdf, ce au fost în prealabil semnate de reprezentantul legal al beneficiarului,conform Regulamentului privind procedura de acordare a sprijinului financiar pentru activitățile de tineret din municipiul Târgu Jiu, ce se poate consulta la adresa: www.targujiu.ro, secțiunea REGULAMENT FINANȚARE – TINERET.
Facem precizarea că în cadrul unui singur e-mail, se pot depune documente în limita a maxim 10MB.

Pentru Secțiunea “Proiecte mari“ se aloca 74% din  suma totală aprobată pentru activitățile de tineret (200.000,00 lei) respectiv 148.000,00 lei.
Pentru Secțiunea “Proiecte mici“ se alocă 26% din suma totală aprobată pentru activitățile de tineret (200.000,00 lei) respectiv 52.000,00 lei.

Conform Regulamentului, tipurile de proiecte care pot fi depuse în vederea finanțării, sunt:

· “Proiecte mari“ - acele proiecte pentru care finanțarea eligibilă solicitată este între 30.000 lei  și 41.000 lei (contribuția solicitantului este de minim 10% din valoarea eligibilă a proiectului).
· “Proiecte mici“ - acele proiecte pentru care finanțarea eligibilă solicitată este între 5.000 lei și 29.000 lei  (contribuția solicitantului este de minim 10% din valoarea eligibilă a proiectului).

Unui solicitant i se poate acorda finanțare, în cadrul aceleiași sesiuni, pentru maxim 1 proiect “mare” și maxim 1 proiect „mic”. 

Este obligatoriu ca până la data de 31 Decembrie a anului în care s-a acordat finanțarea să fie încheiate activitățile principale și plățile aferente proiectului finanțat.


